คำสั่งกรมพัฒนาธุรกิจการค้าคำสั่งกรมพัฒนาธุรกิจการค้าที่ ๑๖๔/๒๕๕๕เรื่องมอบหมายให้ข้าราชการมีอำนาจเปรียบเทียบ[๑] เพื่อให้การดำเนินการเกี่ยวกับการเปรียบเทียบตามกฎหมายที่อยู่ในความรับผิดชอบของกรมพัฒนาธุรกิจการค้าเป็นไปด้วยความสะดวกเรียบร้อยและมีประสิทธิภาพยิ่งขึ้น อาศัยอำนาจตามความในมาตรา ๔๘/๑แห่งพระราชบัญญัติกำหนดความผิดเกี่ยวกับห้างหุ้นส่วนจดทะเบียน ห้างหุ้นส่วนจำกัดบริษัทจำกัด สมาคมและมูลนิธิ พ.ศ. ๒๔๙๙ซึ่งแก้ไขเพิ่มเติมโดยพระราชบัญญัติกำหนดความผิดเกี่ยวกับห้างหุ้นส่วนจดทะเบียนห้างหุ้นส่วนจำกัด บริษัทจำกัด สมาคมและมูลนิธิ (ฉบับที่ ๔) พ.ศ. ๒๕๕๑ มาตรา ๕๔/๑แห่งพระราชบัญญัติสมาคมการค้า พ.ศ. ๒๕๐๙ซึ่งแก้ไขเพิ่มเติมโดยพระราชบัญญัติสมาคมการค้า (ฉบับที่ ๒) พ.ศ. ๒๕๕๐ มาตรา ๖๐/๑แห่งพระราชบัญญัติหอการค้า พ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติหอการค้า(ฉบับที่ ๒) พ.ศ. ๒๕๕๐ มาตรา ๒๒๒/๑ แห่งพระราชบัญญัติบริษัทมหาชนจำกัด พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติบริษัทมหาชนจำกัด (ฉบับที่ ๓) พ.ศ. ๒๕๕๑ มาตรา๔๒ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ และมาตรา ๔๑แห่งพระราชบัญญัติการบัญชี พ.ศ. ๒๕๔๓ อธิบดีกรมพัฒนาธุรกิจการค้าจึงมีคำสั่งไว้ดังต่อไปนี้ข้อ ๑ให้ยกเลิกคำสั่งกรมพัฒนาธุรกิจการค้า ที่ ๕๙/๒๕๕๕ เรื่องมอบหมายให้ข้าราชการมีอำนาจเปรียบเทียบ ลงวันที่ ๑๒ เมษายน ๒๕๕๕ข้อ ๒มอบหมายให้ข้าราชการพลเรือนสามัญซึ่งดำรงตำแหน่งต่อไปนี้มีอำนาจเปรียบเทียบ(๑) รองอธิบดีกรมพัฒนาธุรกิจการค้า(๒) ผู้อำนวยการสำนักข้อมูลธุรกิจ(๓) ผู้อำนวยการสำนักทะเบียนธุรกิจ(๔) ผู้อำนวยการสำนักกำกับบัญชีธุรกิจ(๕) ผู้อำนวยการสำนักพัฒนาบัญชีธุรกิจ(๖) ผู้อำนวยการสำนักกฎหมาย(๗) ผู้อำนวยการสำนักธรรมาภิบาลธุรกิจ(๘) ผู้อำนวยการสำนักบริหารการประกอบธุรกิจของคนต่างด้าว(๙) หัวหน้าสำนักงานพัฒนาธุรกิจการค้าจังหวัด(๑๐) นิติกรระดับชำนาญการขึ้นไปในสำนักกฎหมาย(๑๑)นายทะเบียนหุ้นส่วนบริษัทที่ปฏิบัติหน้าที่ในส่วนจดทะเบียนธุรกิจกลางสำนักงานพัฒนาธุรกิจการค้าเขต และสำนักงานพัฒนาธุรกิจการค้าจังหวัดสาขาข้อ ๓ให้ข้าราชการพลเรือนสามัญตามข้อ ๒ มีอำนาจหน้าที่ดังต่อไปนี้(๑) รองอธิบดีกรมพัฒนาธุรกิจการค้า ผู้อำนวยการสำนักกฎหมายหัวหน้าสำนักงานพัฒนาธุรกิจการค้าจังหวัดนิติกรระดับชำนาญการขึ้นไปในสำนักกฎหมายและนายทะเบียนหุ้นส่วนบริษัทที่ปฏิบัติหน้าที่ในส่วนจดทะเบียนธุรกิจกลางสำนักงานพัฒนาธุรกิจการค้าเขตและสำนักงานพัฒนาธุรกิจการค้าจังหวัดสาขามีอำนาจหน้าที่ดำเนินการแจ้งข้อกล่าวหาเรียกชำระเงินค่าปรับและเปรียบเทียบความผิดที่อธิบดีหรือผู้ซึ่งอธิบดีมอบหมายมีอำนาจเปรียบเทียบได้ตามพระราชบัญญัติกำหนดความผิดเกี่ยวกับห้างหุ้นส่วนจดทะเบียนห้างหุ้นส่วนจำกัด บริษัทจำกัด สมาคมและมูลนิธิ พ.ศ. ๒๔๙๙พระราชบัญญัติสมาคมการค้า พ.ศ. ๒๕๐๙ พระราชบัญญัติหอการค้า พ.ศ. ๒๕๐๙พระราชบัญญัติบริษัทมหาชนจำกัด พ.ศ. ๒๕๓๕พระราชบัญญัติการประกอบธุรกิจของคนต่างด้าว พ.ศ. ๒๕๔๒ และพระราชบัญญัติการบัญชี พ.ศ.๒๕๔๓สำหรับกรณีความผิดที่เกิดขึ้นในทุกท้องที่ทั่วราชอาณาจักรและดำเนินการอื่นตามที่กำหนดในระเบียบกรมพัฒนาธุรกิจการค้าว่าด้วยการเปรียบเทียบตามกฎหมายที่อยู่ในความรับผิดชอบของกรมพัฒนาธุรกิจการค้า(๒) ผู้อำนวยการสำนักข้อมูลธุรกิจ ผู้อำนวยการสำนักทะเบียนธุรกิจผู้อำนวยการ สำนักกำกับบัญชีธุรกิจ ผู้อำนวยการสำนักพัฒนาบัญชีธุรกิจผู้อำนวยการสำนักธรรมาภิบาลธุรกิจและผู้อำนวยการสำนักบริหารการประกอบธุรกิจของคนต่างด้าวมีอำนาจหน้าที่ดำเนินการออกหนังสือแจ้งข้อกล่าวหาและเรียกชำระเงินค่าปรับกรณีตรวจพบการกระทำความผิดตามกฎหมายที่อยู่ในความรับผิดชอบทั้งนี้ ตั้งแต่บัดนี้เป็นต้นไปสั่ง ณวันที่ ๒๙ ตุลาคม พ.ศ. ๒๕๕๕บรรยงค์ ลิ้มประยูรวงศ์อธิบดีกรมพัฒนาธุรกิจการค้าปริยานุช/ผู้จัดทำ๒๒ กุมภาพันธ์๒๕๕๖โชติกานต์/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๔ ง/หน้า ๒๘/๒๐ กุมภาพันธ์ ๒๕๕๖